text: Dos alumnes de l'escola del Grup Alba guanyen els 1rs premis del certamen de pintura El Balcó de les Arts 2019 i disseny Bardinet de la Fundació SETBA | ASSOCIACIÓ ALBA
  Joel Garcia ha estat el guanyador del 1r premi de pintura del Balcó de les Arts 2019 i s'emporta 4000€ pel centre i d'altres premis per l'autor.
  Esperanza Palacios aconsegueix el 1r premi de disseny Bardinet valorat amb 500€ i el seu dibuix es convertirà en l'etiqueta d'uns dels vins Bardinet.
  Els dos alumnes de l'Escola Alba han estat premiats entre 781 participants de més de 55 entitats de Catalunya.
  Ahir al vespre es van donar al Caixa Fòrum de Barcelona els premis de la IX edició del certamen de pintura El Balcó de les Arts 2019 destinat a persones amb discapacitat i organitzat per SETBA fundació. Enguany s'han presentat 781 participants de 55 entitats de tota Catalunya.
  Joel Garcia, alumne de l'Escola Alba del Grup Alba, ha guanyat el primer premi amb l'obra "Tocado y hundido" feta amb pintura amb corró i pinzell. El centre educatiu s'emporta una ajuda econòmica de 4.000€ i el premiat un lot de productes de pintura, una entada al museu del Barça i un taller creatiu amb els artistes del projecte La Casa de Carlota.